MS «Sagafjord» (1965)

**[[Skipstyper#Norske forkortelser|MS]] «Sagafjord»** (IMO: 6416043) var et norsk-registrert luksuriøst cruiseskip eid av norske PR Sagafjord (Den norske Amerikalinje) og som var operert av det norske linjerederiet Den norske Amerikalinje (N•A•L), som opererte skipet i luksuriøs cruisefart fra 1965 til 1980.

Skipet ble bygget i 1965 av Societé des Forges de la Méditerranée i La Seyne-sur-Mer i Frankrike som verftets byggenummer 1366, og ble levert for NAL i mai 1965. Hun var det første NAL-skipet bygd primært med tanke på cruisetrafikk.

I 1980 ble «Sagafjord» overført til det NAL-kontrollerte selskapet Norwegian American Cruises (NAC). I 1983 ble skipet overtatt av det britiske rederiselskapet Cunard Line.

I 1996 ble skipet omdøpt til **«Gripsholm»** og chartret ut til det tyske reisebyråselskapet Transocean Tours. I 1997 ble skipet solgt til det britiske rederiselskapet Saga Shipping og omdøpt til **«Saga Rose»**. Skipet gikk i cruisefart for det britiske cruiserederiet Saga Cruises som skipets operatør.

I mai 2010 ankom skipet Jiangyin i Kina for opphugging.

## Historie

### Konstruksjon
Den norske Amerikalinje (NAL) kontraherte et nytt skip som ville være det første NAL-skipet bygd primært med tanke på cruisetrafikk. 21. juni 1963 ble skipet kjølstrukket ved det franske verftet Societé des Forges de la Méditerranée i La Seyne-sur-Mer, og fikk verftets byggenummer 1366.

13. juni 1964 ble skipet døpt «Sagafjord» og sjøsatt ved La Seyne-verftet. Hun ble overlevert til eierselskapet PR Sagafjord (Den norske Amerikalinje) og NAL den 18. september 1965. Kontrakten var så ugunstig for verftet at det måtte stenge dørene allerede året etter.

## Tjeneste historikk

### «Sagafjord» <small>(1965–1996)</small>
MS «Sagafjord» startet sin jomfrutur fra Oslo den 2. oktober 1965 med kurs for New York, og seilte via København og Kristiansand. Hun seilte så retur og kom hjem til Norge den 24. oktober 1965. Skipet hadde bare noen få ordinære transatlantiske seilinger før året 1971.

I mai 1980 ble skipet overført til konsortiumselskapet Norwegian American Cruises (NAC), et cruiserederi eid av Den norske Amerikalinje og Leif Höegh & Co. Skipet gikk igjennom innvendige ombygginger i 1977 og 1980 hvorav sistnevnte i perioden oktober til desember ble hun påbygd med et prefabrikkert terrasse soldekk over broen. Ombyggingen foregikk ved det tyske verftet Blohm & Voss i Hamburg.

I oktober 1983 ble «Sagafjord» solgt til det britiske cruiseselskapet Cunard Line. Skipet beholdte sitt opprinnelige navn og den grå NAL-skrogfargen, men fikk Cunard sitt skorsteinsmerke.

### «Gripsholm» <small>(1996–1997)</small>
16. juli 1996 ble skipet omdøpt til «Gripsholm» og chartret ut til det tyske reisebyråselskapet Transocean Tours i en periode på seks måneder.

### «Saga Rose» <small>(1997–2010)</small>
I 1997 ble skipet solgt til det britiske cruiseselskapet Saga Shipping (Columbia Ship Management) som omdøpte skipet til «Saga Rose». 20. mai 1997 ble hun satt inn i cruisefart for Saga Holidays, senere Saga Cruises (Saga Shipping) med seilinger fra Dover.

I oktober 2009 ble skipet tatt ut av tjeneste og lagt i opplag i Gibraltar, som følge av at skipet ikke oppfylte kravene i SOLAS 2010-forskriftene. Den 29. mai 2010 ankom skipet et skipsopphuggingsverft Jiangyin i Kina for opphugging.

## Skipet

### Dekk og fasiliteter

### Tekniske spesifikasjoner

#### Størrelse og dimensjoner
MS «Sagafjord» hadde en brutto(register)tonnasje på 24&nbsp;002 BRT og en netto(register)tonn på 13 340 NRT. Skipets lasteevne var på 6 253 TDW. Etter en ombygging med påbygd prefabrikkert dekk ved Blohm & Voss i 1980, fikk hun en ny brutto(register)tonnasje på 24 108 BRT og en ny netto(register)tonnasje på 13 820 NRT. Skipets nye lasteevne ble 6 354 TDW.

Skipet målte en største lengde (L<small>OA</small>) på 188,88 meter (619,7' fot), en lengde mellom perpendikulærene (L<small>PP</small>) på 168,06 meter (551,4' fot). Skipets største bredde målte 24,47 meter (80,3' fot). Dypgående stakk skipet 8,26 meter (27 fot).

#### Kapasiteter
MS «Sagafjord» hadde en maksimal passasjerkapasitet på 830 passasjerer. I transatlantisk fart hadde skipet kapasitet til 789 passasjerer, mens i cruisefart var kapasiteten 462 passasjerer. Skipets bunkerskapasitet var på 2 100 tonn.

#### Maskin og fremdrift
MS «Sagafjord» sitt hovedmaskineri var bestående av to Sulzer 9-RD68 dieselmotorer. Hver hovedmotor hadde 2-takt enkelveis 9 sylindre med en sylinderdiameter på 680 mm og et stempelslag på 1 250 mm. Den totale effekten fra hovedmotorene var 24 000 BHK ved 150 o/min.

Hjelpemaskineriet besto av seks dieselgeneratorer, hver med effekt på 668 kW. I tillegg hadde skipet en nød-dieselgenerator med effekt på 150 kW. Skipet hadde seks hjelpekjeler, hver med arbeidstrykk på 120 psi.

Fremdriften besto av to skrupropeller og ett spaderor akterut. Skipets toppfart var 20,0 knop (37 km/t) ved et forbruk på 80 tonn per døgn.

#### Klassifikasjon
MS «Sagafjord» var klasset i det norske klassifikasjonsselskapet Det Norske Veritas (DNV) og var bygget etter DNV' klasse +1A1 – IS-C.

## I media
I pilotepisoden til HBO-dramaserien *[[Sopranos|The Sopranos]]*, ser vi Tony Soprano forsøke å gi sin venn Artie Bucco to billetter til et cruise med «Sagafjord».

## Hendelser

* 23. februar 1996: Brann i maskinrom da skipet befant seg i Filippinene, slept til Subic Bay.
* 15. april 1996: Under en seilas til Sembawang og Singapore, reddet skipet 26 besetningsmedlemmer fra det forliste tyrkiske fartøyet «Harran».
* 4. august 1996: Grunnstøtte på en sandbank utenfor Landskrona da skipet var på seilas fra København til Kiel, skadet én skrupropell.
* 29. juli 1999: Kolliderte med det norske fartøyet «Havbas» som senere sank, alle besetningsmedlemmer ble reddet.
* 11. juni 2008: Da skipet lå i havn i Southampton, omkom en båtsmann etter entring av ballasttank med lite oksygen i atmosfæren grunnet korrosjon.

## Galleri

Fil:Sagafjord IMO 6416043 P Hamburg 1969 (4).JPG|lenke=|«Sagafjord» i Hamburg, 1969
Fil:Sagafjord IMO 6416043 P Hamburg 1969 (1).JPG|lenke=|«Sagafjord» i Hamburg, 1969
Fil:Sagafjord IMO 6416043 P Hamburg 1969 (2).JPG|lenke=|«Sagafjord» i Hamburg, 1969
Fil:Kreuzfahrtschiff SAGAFJORD (norweg.) (Kiel 57.343).jpg|lenke=|«Sagafjord» fortøyd ved Scheerhafen i Kiel, 1974
Fil:"Gripsholm" - Southampton, 1996.jpg|«Gripsholm» i Southampton, 1996


## Referanser


## Eksterne lenker
* 
* 
*  The Passenger Ship Society: A Visit To Saga Rose August 2003
*  The Passenger Ship Society: Bilder av Saga Rose